กรมข้าว-มทร.ธัญบุรี คว้า Platinum Award วช.
ในงาน มหกรรมงานวิจัยแห่งชาติ 2563 ได้ประกาศผลงานโดดเด่นได้แก่ กรมการข้าว จาก นวัตกรรมข้าวไทยรองรับการส่งออกของตลาดโลก และมหาวิทยาลัยเทคโนโลยีราชมงคล (มทร.) ธัญบุรี จาก การพัฒนาเส้นใยกล้วยในงานแฟชั่น เครื่องแต่งกายและเคหะสิ่งทอศ.นพ.สิริฤกษ์ ทรงศิวิไล เลขาธิการคณะกรรมการวิจัยแห่งชาติ (วช.) เปิดเผยว่า งาน มหกรรมงานวิจัยแห่งชาติ 2563 ได้ประกาศผลงานโดดเด่นดังนี้1.Platinum Award ได้รับถ้วยรางวัลพระราชทานจากสมเด็จพระกนิษฐา ธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้แก่ กรม การข้าว จาก นวัตกรรมข้าวไทยรองรับการส่งออกของตลาดโลก และมหาวิทยาลัยเทคโนโลยีราชมงคล (มทร.) ธัญบุรี จาก การพัฒนาเส้นใยกล้วยในงานแฟชั่น เครื่องแต่งกายและเคหะสิ่งทอ2.Gold Award ได้แก่ กระทรวงกลาโหม จาก ระบบแสดงแผนที่อิเล็กทรอนิกส์ และโครงการศึกษาความเป็นไปได้ในการพัฒนาปืนกลมือ สถาบันพระบรมราชชนก จาก หุ่นจำลองการตั้งครรภ์ของมารดา มทร.พระนคร จาก การสร้างนวัตกรรมและเพิ่มมูลค่าผลิตภัณฑ์หนึ่งตำบลหนึ่งผลิตภัณฑ์ ประเภทขนมหวานพื้นเมืองเพื่อสุขภาพ จ.เพชรบุรี และสถาบันวิจัยแสงซินโครตรอน จาก แก้วที่พิเศษขั้นสูงสำหรับอุปกรณ์กักเก็บพลังงานสะอาดแห่งอนาคต3. Silver Award ได้แก่ มหาวิทยาลัยราชภัฏ (มรภ.) ลำปาง จาก ห่วงโซ่อุปทานเซรามิกส์ลำปาง ม.ศิลปากร จาก การพัฒนาทุนทางศิลปะและวัฒนธรรมย่านเยาวราช มรภ.เพชรบูรณ์ จาก การวิจัยและพัฒนาเสื้อเกราะกันกระสุนอินทนิลเพื่อการใช้งานสำหรับเจ้าหน้าที่รัฐชั้นประทวนใน จ. เพชรบูรณ์ กรมวิทยาศาสตร์การแพทย์ จาก กรมวิทยาศาสตร์การแพทย์กับการพัฒนาเครือข่ายห้องปฏิบัติการตรวจวิเคราะห์โรคโควิด-19 เพื่อรับมือการระบาดในประเทศไทย ม.แม่โจ้ จาก นวัตกรรม การผลิตปลานิลอินทรีย์จากระบบไบโอฟลอคเพื่อยกระดับผลผลิตคุณภาพสูง และ มทร.ล้านนา จาก นวัตกรรมจากผักเชียงดาราชินีผักล้านนา.
ในงาน มหกรรมงานวิจัยแห่งชาติ 2563 ได้ประกาศผลงานโดดเด่นดังนี้ 1.Platinum Award ได้รับถ้วยรางวัลพระราชทานจากสมเด็จพระกนิษฐา ธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
กรมการข้าว,มหกรรมงานวิจัยแห่งชาติ 2563,มหาวิทยาลัยเทคโนโลยีราชมงคล (มทร.) ธัญบุรี,เส้นใยกล้วย,เครื่องแต่งกาย,ข่าวทั่วไป